
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 211 


ΑΠΟΦΑΣΕΙ Σ 

Αριθμ. 148129 

Τροποποίηση της υπ’ αριθμ. 142931/7.8.2003 κοινής 
υπουργικής απόφασης σχετικά με τον «Καθορισμό δι¬ 
αδικασιών, προϋποθέσεων και δικαιολογητικών υπα¬ 
γωγής ενεργειών των Τομέων Υδατοκαλλιεργειών 
και Εσωτερικών Υδάτων, Εμπορίας και Μεταποίησης 
Προϊόντων στον Καν. (ΕΚ) 2792/1999, όπως τροποποι¬ 
ήθηκε και ισχύει καθώς και καταβολής των οικονο¬ 
μικών στους τελικούς αποδέκτες (Μέτρα 4.4 και 4.6 
του ΕΠΑΛ 2000-2006)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το πρώτο άρθρο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ 98Α/22.4.2005). 

β. Του άρθρου 1 παρ 4 του ν.δ. 131/1974 «περί παροχής 
οικονομικών ενισχύσεων στη γεωργική, κτηνοτροφική, 
δασική και αλιευτική παραγωγή, όπως τροποποιήθηκε 
με το ν. 1409/1983», όπως τροποποιήθηκε με το άρθρο 
4 παρ 2 του ν. 1409/1983 «τροποποίηση και συμπλή¬ 
ρωση των διατάξεων του ν.δ. 131/1974» και ν. 2512/1997 
άρθρο 11. 

γ. Του άρθρου 39 παραγρ. 10 του ν. 2065/1992 «περί 
εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

δ. Του ν. 2601/1998 «ενισχύσεις ιδιωτικών επενδύσε¬ 
ων για την οικονομική και περιφερειακή ανάπτυξη της 
χώρας και άλλες διατάξεις» όπως τροποποιήθηκε και 
συμπληρώθηκε. 

ε. Του π.δ. 344/2000 «Ασκηση επαγγέλματος γεωτε¬ 
χνικού». 

2. Τον Καν. (ΕΚ) αριθμ. 1260/1999 του Συμβουλίου «περί 
γενικών διατάξεων για τα διαρθρωτικά ταμεία». 

3. Τον Καν. (ΕΚ) 1263/1999 του Συμβουλίου «για το 
χρηματοδοτικό μέσο προσανατολισμού της αλιείας». 

4. Τον Καν. (ΕΚ) αριθμ. 2792/1999 του Συμβουλίου «για 
καθορισμό των λεπτομερών κανόνων και ρυθμίσεων 
σχετικά με την κοινοτική διαρθρωτική βοήθεια στον 

τομέα της αλιείας», όπως τροποποιήθηκε με τον ΚΑΝ 
(ΕΚ) 2369/2002. 

5. Την υπ’ αριθμ. Ε (2000) 3405/28.11.2000 απόφαση της 
Ευρ. Επιτροπής σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ.1 στην Ελλάδα, για την περίοδο 2000-2006. 

6. Την υπ’ αριθμ. Ε (2001) 817/28.3.2001 απόφαση της 
Ευρ. Επιτροπής για την έγκριση του Επιχειρησιακού 
Προγράμματος του τομέα της Αλιείας. 

7. Την υπ’ αριθμ. 8 Θ (2001) 0/286520/28.2.2001 έγκρι¬ 
ση της Ευρωπαϊκής Επιτροπής «Κρατική ενίσχυση 
ν.621/2000 - Ελλάδα Επιχειρησιακό Πρόγραμμα Αλιείας 
2000 - 2006. 

8. Τον Καν(ΕΟΚ) 2930/1986 του Συμβουλίου, όπως τρο¬ 
ποποιήθηκε με τον Καν(ΕΚ) 3259/1994 του Συμβουλίου 
για τον καθορισμό των χαρακτηριστικών των αλιευτικών 
σκαφών 

9. Τον Καν(ΕΚ) 2371/2002 του Συμβουλίου για τη διατή¬ 
ρηση και βιώσιμη εκμετάλλευση των αλιευτικών πόρων 
στο πλαίσιο της Κοινής Αλιευτικής Πολιτικής. 

10. Τον Καν(ΕΚ) υπ’ αριθμ. 1159/2000 «για τις δράσεις 
πληροφόρησης και δημοσιότητας που πρέπει να ανα¬ 
λαμβάνουν τα κράτη μέλη σχετικά με τις παρεμβάσεις 
των διαρθρωτικών ταμείων». 

11. Τον Καν(ΕΚ) υπ’ αριθμ. 1685/2000 «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά την επι- 
λεξιμότητα των δαπανών των ενεργειών που συγχρη- 
ματοδοτούνται από τα διαρθρωτικά ταμεία». 

12. Τον Καν(ΕΚ) υπ’ αριθμ. 438/2001 «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά τα συ¬ 
στήματα διαχείρισης και ελέγχου των παρεμβάσεων 
των διαρθρωτικών ταμείων». 

13. Τον Καν(ΕΚ) υπ’ αριθμ. 448/2001 «για τη θέσπιση 
λεπτομερών κανόνων εφαρμογής του κανονισμού (ΕΚ) 
υπ’ αριθμ. 1260/1999 του Συμβουλίου, όσον αφορά τη 
διαδικασία διενέργειας δημοσιονομικών διορθώσεων 
στην παρέμβαση που χορηγείται στο πλαίσιο των Δι¬ 
αρθρωτικών Τ αμείων». 

14. Τον Καν(ΕΚ) υπ’ αριθμ. 366/2001 «σχετικά με τις 
λεπτομέρειες εκτέλεσης των ενεργειών που καθορίζο¬ 
νται από τον κανονισμό (ΕΚ) υπ’ αριθμ. 2792/1999 του 
Συμβουλίου». 

15. Τον 2001/0 19/2005 «Κατευθυντήριες γραμμές για 
την εξέταση κρατικών ενισχύσεων στον τομέα της αλι¬ 
είας και της υδατοκαλλιέργειας» 

16. Το ν. 2362/1995 (Α' 247) «Περί Δημοσίου Λογιστικού». 

17. Το ν. 2860/2000 (Α' 251) «Διαχείριση, παρακολούθη¬ 
ση και έλεγχος του Κοινοτικού Πλαισίου Στήριξης και 
άλλες διατάξεις». 

18. Το π.δ. 402/1988 «Οργανισμός Υπουργείου Γ εωργίας» 
όπως τροποποιήθηκε και ισχύει από το π.δ.398/1990. 

19. Το συμπλήρωμα προγράμματος ΕΠΑΛ 2000-2006 
καθώς και τα κριτήρια αξιολόγησής πράξεων όπως 
εγκρίθηκαν στις 8.6.2001 από την 1η Επιτροπή Παρακο¬ 
λούθησης του ΕΠΑΛ 2000-2006. 

20. Τον Καν. (ΕΟΚ) 1681/94 της Επιτροπής της 11ης 
Ιουλίου 1994 «για τις παρατυπίες και την ανάκτηση των 
αχρεωστήτως καταβληθέντων ποσών στα πλαίσια της 
χρηματοδότησης των διαρθρωτικών πολιτικών καθώς 
και την οργάνωση ενός συστήματος πολιτικών, κα¬ 
θώς και ενός συστήματος πληροφόρησης στον τομέα 
αυτό». 

21. Την υπ’ αριθμ. 2007892/461/27.5.1998 κοινή υπουργι¬ 
κή απόφαση των Υπουργών Εθνικής Οικονομίας, Οικονο¬ 
μικών, Γ εωργίας, Εργασίας και Κοινωνικών Ασφαλίσεων 
περί ανάκτησης αχρεωστήτως ή παρανόμως καταβλη¬ 
θέντων ποσών από Εθνικούς πόρους ή πόρους της Ε.Ε. 
στα πλαίσια της υλοποίησης Κοινοτικών πολιτικών. 

22. Την υπ’ αριθμ. 263659/2001 κοινή υπουργική από¬ 
φαση «περί έγκρισης Ε.Π.ΑΛ. 2000 - 2006 στα πλαίσια 
του ΚΠΣ 2000 - 2006. 

23. Το π.δ. 412/1994 «υγειονομικοί όροι που διέπουν την 
παραγωγή και τη διάθεση στην αγορά ζώντων δίθυρων 
μαλακίων και αλιευτικών προϊόντων σε συμμόρφωση 
με τις οδηγίες 91/492/ΕΟΚ 91/493/ΕΟΚ και 92/48/ΕΟΚ 
του Συμβουλίου. 

24. Την υπ’ αριθμ. 24812/ΓΔΑΠΠΠΔΕ 235 κοινή υπουργι¬ 
κή απόφαση αρ. Φύλλου 1002 τεύχος Β' 31.7.2001 «Προσ¬ 
διορισμός στοιχείων που καταχωρίζονται στο ΟΠΣ και 
χρόνος υποβολής τους σύμφωνα με το άρθρο 2 παρ. 4 
του ν. 2860/2000». 

25. Τον Καν(ΕΚ) αριθμ. 104/2000 του Συμβουλίου για 
την κοινή οργάνωση των αγορών των προϊόντων αλιείας 
και υδατοκαλλιέργειας. 

26. Τον Καν(ΕΚ) 908/2000 σχετικά με τις λεπτομέρειες 
υπολογισμού των ενισχύσεων που χορηγούνται από τα 
Κράτη Μέλη στις οργανώσεις παραγωγών στον Τομέα 
Αλιείας και της υδατοκαλλιέργειας, όπως τροποποιή¬ 
θηκε και ισχύει. 

27. Τον Καν(ΕΚ) 1924/2000, σχετικά με τον καθορισμό 
λεπτομερειών για τη χορήγηση ειδικής αναγνώρισης σε 
Ο.Π. στον Τομέα της Αλιείας. 

28. Τον Καν(ΕΚ) 2318/2001, σχετικά με τον καθορισμό 
λεπτομερειών για την αναγνώριση των Ο.Π. στον Τ ομέα 
της Αλιείας και της υδατοκαλλιέργειας. 

29. Την υπ’ αριθμ. 1065956/863/40006/15.7.2003 απόφαση 
(ΦΕΚ 985/Β'/16.7.2003) κοινή απόφαση του Πρωθυπουρ¬ 
γού και του Υπουργού Οικονομίας και Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

30. Το γεγονός ότι από την απόφαση αυτή προκαλεί- 
ται δαπάνη η οποία θα καλυφθεί από πιστώσεις του 
προϋπολογισμού δημοσίων επενδύσεων (Κωδ. ΣΑΕ 
086/3). 


31. Την υπ’ αριθμ. 142931/7.8.2003 κοινή υπουργική από¬ 
φαση σχετικά με τον «Καθορισμό διαδικασιών, προϋπο¬ 
θέσεων και δικαιολογητικών υπαγωγής ενεργειών των 
Τομέων Υδατοκαλλιεργειών και Εσωτερικών Υδάτων, 
Εμπορίας και Μεταποίησης Προϊόντων στον Καν. (ΕΚ) 
2792/1999, όπως τροποποιήθηκε και ισχύει καθώς και 
καταβολής των οικονομικών ενισχύσεων στους τελικούς 
αποδέκτες (Μέτρα 4.4 και 4.6 του ΕΠΑΛ 2000-2006)» και 
την αναγκαιότητα συμπλήρωσής της, αποφασίζουμε: 

Τροποποιούμε την υπ’ αριθμ.142931/7.8.2003 κοινή 
υπουργική απόφαση ως ακολούθως: 

1. Συμπληρώνεται η περίπτωση β του άρθρου 3 του 
Μέτρου 4.4 του πρώτου κεφαλαίου ως εξής: 

«για ενέργειες χωρίς χρηματοδοτική συμμετοχή δικαι¬ 
ούχων του ιδιωτικού τομέα, συλλογικές οργανώσεις οι 
οποίες εκπροσωπούν τον κλάδο ή/και το συλλογικό συμ¬ 
φέρον (οργανώσεις παραγωγών, συνεταιρισμοί, επαγ¬ 
γελματικές οργανώσεις του κλάδου, Νομικά Πρόσωπα 
ή οι ενώσεις τους, διεπαγγελματικές οργανώσεις κτλ), 
φορείς τοπικής αυτοδιοίκησης, δημόσιοι οργανισμοί (ή 
υπό τον έλεγχο του Κράτους) που εκπροσωπούν το 
συλλογικό συμφέρον ή Νομικά Πρόσωπα οι προτεινό- 
μενες ενέργειες των οποίων παρουσιάζουν συλλογικό 
ενδιαφέρον, με τη συμμετοχή των ίδιων των επαγγελ- 
ματιών του κλάδου ή συμβάλλουν στην υλοποίηση της 
Κ.ΑΛ.Π.». 

2. Αντικαθίσταται η τέταρτη παράγραφος του άρθρου 
10 του δευτέρου κεφαλαίου ως εξής: 

«Ο καθορισμός του χρόνου καταβολής των οικο¬ 
νομικών ενισχύσεων των υποέργων θα ορίζεται στις 
αντίστοιχες συμβάσεις συνεργασίας στα πλαίσια των 
εγκριθέντων χρονοδιαγραμμάτων όπως αυτά ορίζονται 
στις αποφάσεις υπαγωγής των υποέργων. 

Στις περιπτώσεις που στην απόφαση υπαγωγής προ- 
βλέπεται η καταβολή οικονομικών ενισχύσεων σε περισ¬ 
σότερες από μία (1) δόσεις, ο φορέας (τελικός αποδέ¬ 
κτης) θα πρέπει να έχει υποβάλλει στην Υπηρεσία που 
υπέβαλε και την αίτηση ένταξης του Σχεδίου, αίτηση 
1ης πληρωμής που να αντιπροσωπεύει δαπάνες (χωρίς 
ΦΠΑ) για συγκεκριμένες εργασίες τουλάχιστον ίσες 
με το 30% του εγκεκριμένου κόστους, αλλά πάντως 
όχι μικρότερο του 20% του εγκεκριμένου επιλέξιμου 
κόστους μετά την αφαίρεση των υπερβάσεων και των 
μη επιλέξιμων δαπανών. 

Εξαίρεση της παραπάνω υποχρέωσης αποτελούν οι 
τελικοί αποδέκτες των υποέργων καθώς και των ενερ¬ 
γειών που από την απόφαση υπαγωγής προβλέπεται η 
καταβολή οικονομικών ενισχύσεων σε μία (1) δόση». 

3. Αντικαθίσταται η πέμπτη παράγραφος του άρθρου 
10, του δεύτερου κεφαλαίου ως εξής: «Σε περιπτώσεις 
πλήρως αιτιολογημένες και τεκμηριωμένες και εφόσον 
ο φορέα το ζητήσει εγγράφως πριν τη λήξη της προθε¬ 
σμίας για την υποβολή της αίτησης πληρωμής της 1ης 
δόσης, μπορεί να χορηγείται παράταση για την υποβολή 
των δικαιολογητικών της πρώτης δόσης για διάστημα 
το πολύ έξι (6) μηνών». 

4. Τροποποιείται η τρίτη παράγραφος του άρθρου 11 
του δεύτερου κεφαλαίου ως εξής: 

«Για παράταση μεγαλύτερη των έξι (6) μηνών αθροι¬ 
στικά ή για παράταση εκτός του χρονοδιαγράμματος 
υλοποίησης του έργου απαιτείται η σύμφωνη γνώμη της 
Αρμόδιας Διεύθυνσης της Γ ενικής Διεύθυνσης Αλιείας 
και η έγκριση της Υπηρεσίας Διαχείρισης». 

5. Το άρθρο 12 αντικαθίσταται ως εξής: 

Άρθρο 12 

Επιτροπές Παρακολούθησης και 
Παραλαβής Υποέργων 

I. Συστήνονται στο Υπουργείο Αγροτικής Ανάπτυξης 
και Τροφίμων, Επιτροπές Παρακολούθησης και Παραλα¬ 
βής υποέργων, μέχρι τρεις (3) ανά αρμόδια Διεύθυνση, 
για τα μέτρα 4.4 και 4.6 του ΕΠΑΛ 2000-2006. 

II. Οι Επιτροπές Παρακολούθησης και Παραλαβής υπο- 
έργων συγκροτούνται από: 

α) τον προϊστάμενο της αρμόδιας Διεύθυνσης, ιχθυο¬ 
λόγο ΠΕ4, ή έναν (1) προϊστάμενο Τμήματος της αρμόδι¬ 
ας Διεύθυνσης επίσης Ιχθυολόγο ΠΕ4, ως Πρόεδρο, με 
αναπληρωτή αυτού έναν Ιχθυολόγο ΠΕ4 της αρμόδιας 
Διεύθυνσης 

β)Έναν (1) Ιχθυολόγο ΠΕ4 ή έναν (1) Τεχνολόγο Ιχθυ- 
οκομίας - Αλιείας ΤΕ5 της αρμόδιας Διεύθυνσης με τον 
αναπληρωτή του. 

γ)Έναν (1) Οικονομολόγο του Υπουργείου Αγροτικής 
Ανάπτυξης και Τροφίμων ή έναν Ιχθυολόγο ΠΕ4 της 
αρμόδια Διεύθυνσης με τους αναπληρωτές τους. 

Με απόφαση του Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων, αρμοδίου 
για θέματα αλιείας, ορίζονται τα μέλη των Επιτροπών 
Παρακολούθησης και Παραλαβής υποέργων με τους 
αναπληρωτές τους. 

III. Σκοπός των Επιτροπών Παρακολούθησης και Πα¬ 
ραλαβής υποέργων είναι: 

α) Η παρακολούθηση και ο έλεγχος προόδου καθ’ 
όλη τη διάρκεια της σύμβασης, της υλοποίησης του 
υποέργου. 

β) Η αξιολόγηση και παραλαβή των υποβαλλόμενων 
ενδιάμεσων και τελικών εκθέσεων. Συγκεκριμένα μετά 
το πέρας των διαφόρων φάσεων της πρότασης ο χρη¬ 
ματοδοτούμενος υποχρεούται να υποβάλει στον Τελικό 
Δικαιούχο εκθέσεις προόδου όπως προβλέπεται στη 
σύμβαση για το μέρος του έργου που εκτελέστηκε, 
στις οποίες περιλαμβάνεται και η εκτίμηση της πορείας 
του ως προς τα οικονομικά και χρονικά όρια, καθώς 
και η εκτίμηση της πορείας του υπολοίπου τμήματος 
του σχεδίου. 

Η περάτωση του σχεδίου γίνεται με την υποβολή της 
Τελικής Έκθεσης που περιλαμβάνει επιστημονικό και 
οικονομικό απολογισμό του σχεδίου και την αποδοχή 
της από τον Τελικό Δικαιούχο, μετά από αιτιολογημέ¬ 
νη εισήγηση της Επιτροπής η οποία είναι αρμόδια και 
υπεύθυνη για την όλη πορεία του. 

γ) Η πιστοποίηση και έλεγχος του φυσικού και οικο¬ 
νομικού αντικειμένου του υποέργου. 

δ) Η χορήγηση βεβαιώσεων προόδου και ολοκλήρω¬ 
σης εργασιών των υποέργων. 


IV. Οι Επιτροπές Παρακολούθησης και Παραλαβής 
υποέργων εξομοιώνονται με τα αντίστοιχα όργανα 
ελέγχου επενδύσεων του Υπ. Οικονομίας και Οικονο¬ 
μικών που αφορούν στην εφαρμογή του ν. 2601/1998 
όπως ισχύει κάθε φορά. Στα μέλη των Επιτροπών Πα¬ 
ρακολούθησης και Παραλαβής υποέργων καταβάλλεται 
αποζημίωση όπως προβλέπεται από τις αποφάσεις του 
Υπ. Οικονομίας και Οικονομικών για τα μέλη των Οργά¬ 
νων ελέγχου Επενδύσεων. 

6. Αναδιατυπώνονται οι Επιτροπές Αξιολόγησης και 
παραλαβής των υποέργων των άρθρων 12 και 18 του 
τρίτου κεφαλαίου στα σημεία: 

α. της παραγράφου 1 του άρθρου 12 του τρίτου κε¬ 
φαλαίου, 

β. της παραγράφου 2 του άρθρου 12 του τρίτου κε¬ 
φαλαίου, 

γ. της παραγράφου 13 του άρθρου 18 του τρίτου κε¬ 
φαλαίου, 

δ. της παραγράφου 14 του άρθρου 18 του τρίτου κε¬ 
φαλαίου όπου θα αναφέρονται ως εξής: 

«Επιτροπές παρακολούθησης και παραλαβής υποέρ- 
γων». 

7. Απάλειψη κειμένου από την πρώτη έως και την τρίτη 
παράγραφο του άρθρου 14 του τρίτου κεφαλαίου, από 

το σημείο «.και μεταξύ των άλλων υποβάλλει ...» έως 

και «....του συνόλου των υποέργων του έργου». 

8. Το τέλος της παραγράφου 1 του άρθρου 16 του 
τρίτου κεφαλαίου συμπληρώνεται ως εξής: «σε εύλογο 
χρονικό διάστημα (μέχρι 1 μήνα) πριν τη λήξη του φυ¬ 
σικού αντικειμένου». 

9. Στο άρθρο 18 στο τέλος προστίθεται η φράση «σύμ¬ 
φωνα με τις διατάξεις του π.δ. 394/1996». 

10. Καταργείται το άρθρο 19 του τρίτου κεφαλαίου και 
επακόλουθη διαδοχική αναπροσαρμογή στην αρίθμηση 
των υπολοίπων. 

11. Όπου αναφέρεται « ...Υπουργείο Γεωργίας...» αντι¬ 
καθίσταται ως εξής: 

«...Υπουργείο Αγροτικής Ανάπτυξης και Τροφίμων....» 

12. Επενδυτικά σχέδια - προτάσεις που έχουν ήδη 
κατατεθεί στα πλαίσια των Μέτρων 4.4 και 4.6 δύνανται 
να εξετασθούν στα πλαίσια της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ; ΗΙίρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: (ιΐΐρ://νννννν·&ΐ.αι - ε-ιπίΝ: ννοί)ΐη35ΐ£ΐ@&Ι·αΓ 











